J. Solana u Seoulu, na putu za Pyongyang. 11/2/03 - 2003-02-11
Pojačani napori EU na ublažavanju nuklerane krize sa Sjevernom Korejom.
Visoki komesar Evropske unije za vanjsku politiku i sigurnost Javier Solana je u Seoulu razgovarao sa predsjednikom Južne Koreje Kim Dae-jungom, a planirano je da putuje i u Pyongyang, na razgovore sa liderima Sjeverne Koreje u vezi nukelarnog programa te zemlje. Južna Koreja je od EU zatražila pomoć na ublažavanju krize oko nukleranog programa Sjeverne Koreje. Javier Solana, koji je iz Tokya stigao u Seoul, susreo se sa južno-korejanskim predsjednikom Kim Dae-jungom iz čijeg su ureda saopćili da je predsjednik Kim rekao kako će predstojeća Solanina posjeta Pyongyangu znatno doprinijeti ubrzanju rezolucije o aktuelnom nukelarnom pitanju. Gospodin Solana je kasnije rekao kako se EU nada da će biti od pomoći u ovoj krizi. Mi ćemo to pokušati uraditi sa ostalima. Mi ćemo to pokušati uraditi suradnjom, naravno sa Južnom Korejom, Japanom i ostalim partnerima i Sjedinjenim državama. Mi želimo da pomognemo, rekao je Solana. EU održava diplomatske odnose sa Sjevernom Korejom, ali ima ograničen uticaj na tu zemlju. Medjutim Brisel može odigrati značajnu ulogu kada je riječ o želji Pyongyanga da unaprijedi odnose sa Evropom i izadje iz diplomatske izolacije. Jučer su iz EU odgodili Solaninu posjetu Pyongyangu, jer lider Sjeverne Koreje Kim Jong-il nije bio u mogućnosti da se sretne sa gospodinom Solanom kako bi razgovarali o nukleranoj krizi. Ranije je Kim Jong-il odbio da primi specijalnog predsjedničkog izaslanika iz Seoula, naglašavajući sjeverno-korejansko insistiranje da će o nuklearnoj krizi razgovarati samo sa Sjedinjenim državama, dok Washington zagovara multilateralni pristup. Danas je u Seoulu, tim ekonomskih experata Sjeverne Koreje otpočeo i četverodnevne razgovore o unapredjenju ekonomske razmjene kroz demilitariziranu zonu. Uoči tog susreta je delegacija sa Sjevera izdala saopćenje ukazujući na želju za unapredjenjem ekonomske razmjene bez obzira, kako su rekli, na sadašnju situaciju. Dvije Koreje su tehnički i dalje u ratu jer njihov sukob od 1950 do 1953, nije okončan mirovnim sporazumom. Nastojanima da ublaži nukelarnu krizu priključila se i indonežanska predsjednica Megawati Sukarnoputri, čiji je savjetnik Nana Sutresna stigao u Peking, nakon razgovora u Pyongyangu. Gospodin Sutresna kaže kako se Pyongyang još uvijek nada političkom rješenju, ali i dalje drže istu poziciju - insistirajući na direktnim razgovorima sa Sjedinjenim državama. Upitan da li je Sjeverna Koreja spremna da se odrekne nukelaranih ambicija savjetnik predsjedcice Sukarnoputri je rekao da je to nešto o čemu oni žele da se nagode. Administracija predsjednika Busha je saopćila da će razgovori sa Sjevernom Korejom biti održani onda kada se za njih uspostavi multilateralna platforma. U isto vrijeme mediji u Sjevernoj Koreji nastavljaju sa bujicom alarmantnih izjava nakon što je viši diplomata rekao britanskim reporterima u Pyongyangu da preventivna akcija nije ekskluzivno pravo Sjedinjenih država.